OpenLLM-France/wikimedia huggingface dataset:
# Boyd (cràter)

Boyd és un cràter d'impacte en el planeta Venus de 22 km de diàmetre. Porta el nom de Louise Arner Boyd (1887-1972), exploradora estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Boyd». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cal Quima

Cal Quima és un habitatge del municipi de Sant Pere de Ribes (Garraf) inclòs a l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres, fent cantonada, de planta baixa i dos pisos on dominen els paraments blancs sobre els que es destaquen els arcs de maó vist de les obertures. L'últim pis amb galeries d'arcs de maó vist. Primer pis amb balcons de ferro forjat molt simples. Conformant la plaça del centre.

## Història

Es creu que és de 1910 aproximadament, per les connexions d'aquest edifici amb altres de Font i Gumà, per exemple, amb l'hospital de Sant Joan Baptista de Sitges, projectat l'any 1910 i acabat el 1912.

## Referències

* 1 2 Can Quima a patrimonicultural.diba.cat
* 1 2 «Casa Carbonell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Comtat de Butte

«Comtat de Butte» té aquests significats:
* Comtat de Butte (Califòrnia)
* Comtat de Butte (Idaho)
* Comtat de Box Butte (Nebraska)
* Comtat de Butte (Dakota del Sud).
# Frare rinoceront

El frare rinoceront (Philemon argenticeps) és un ocell de la família dels melifàgids (Meliphagidae).

## Hàbitat i distribució

Habita boscos, incloent boscos de ribera i manglars del nord-est d'Austràlia Occidental, nord del Territori del Nord i nord-est de Queensland.

## Referències

* ↑ «Frare rinoceront». Cercaterm. TERMCAT, Centre de Terminologia. Rev. 22/04/2022(català)
# Casa de Pau Vilardell

La Casa de Pau Vilardell és una obra de Sant Cugat del Vallès (Vallès Occidental) protegida com a Bé Cultural d'Interès Local.

## Descripció

Casa d'un cos que destaca per tenir una composició equilibrada de façana amb presència de brancals i arcades a les portes i element ornamental culte com la doble columna coríntia, esculpida amb morter i esgrafiada al mig de la façana del primer pis.
Es tracta d'un exemple d'arquitectura popular urbana que possiblement comptava amb una balustrada de coronament com els altres edificis de la plaça.

## Història

El senyor Pau Vilardell, en data 21 d'agost de 1868, sol·licità permís per construir una casa a la plaça Isabel II segons plànols signats per un mestre d'obres de Sabadell de nom, Josep Lacueva i Sanfeliu.
Aquesta casa tenia el renom de cal Peret dels Bous.

## Referències

* 1 2 3 4 «Casa de Pau Vilardell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 maig 2021].
# Bathyaethiops caudomaculatus

Bathyaethiops caudomaculatus és una espècie de peix de la família dels alèstids i de l'ordre dels caraciformes.

## Morfologia

* Els mascles poden assolir 8 cm de longitud total.

## Hàbitat

És un peix d'aigua dolça i de clima tropical (23 °C-27 °C).

## Distribució geogràfica

Es troba a Àfrica: República Democràtica del Congo.

## Referències

* 1 2 3 FishBase (anglès)
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Vivien, J., 1991. Faune du Cameroun. Guide des mammifères et des poissons. GICAM. 271 p.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Poll, M., 1967. Revision des Characidae nains Africans. Ann. Mus. R. Afr. Cent. Ser. 8 Zool. Núm. 162: 1-158.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Draft de l'NBA del 1958

El Draft de l'NBA de 1958 va constar de 17 rondes, i es van escollir 88 jugadors. Tres d'ells van arribar a ocupar un lloc al Basketball Hall of Fame. Elgin Baylor i Hal Greer ho van fer com a jugadors, mentre que Wayne Embry ho va fer com a col·laborador.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Elgin Baylor | Estats Units | Minneapolis Lakers | Seattle |
| 2 | Archie Dees | Estats Units | Cincinnati Royals | Indiana |
| 3 | Mike Farmer | Estats Units | New York Knicks | San Francisco |
| 4 | Pete Brennan | Estats Units | New York Knicks | North Carolina |
| 5 | Guy Rodgers | Estats Units | Philadelphia Warriors | Temple |
| 6 | Connie Dierking | Estats Units | Syracuse Nationals | Cincinnati |
| 7 | Dave Gambee | Estats Units | St. Louis Hawks | Oregon State |
| 8 | Bennie Swain | Estats Units | Boston Celtics | Texas Southern |

## Segona ronda

| Posició | Jugador | Nacionalitat | Equip NBA | Universitat/Club |
| 9 | Steve Hamilton | Estats Units | Minneapolis Lakers | Morehead State |
| 10 | Vern Hatton | Estats Units | Cincinnati Royals | Kentucky |
| 11 | Barney Cable | Estats Units | Detroit Pistons | Bradley |
| 12 | Joe Quigg | Estats Units | New York Knicks | North Carolina |
| 13 | Lamar Sharrar | Estats Units | Philadelphia Warriors | West Virginia |
| 14 | Hal Greer | Estats Units | Syracuse Nationals | Marshall |
| 15 | Hub Reed | Estats Units | St. Louis Hawks | Oklahoma City |
| 16 | Jimmy Smith | Estats Units | Boston Celtics | Steubenville |

## Tercera ronda

| Posició | Jugador | Nacionalitat | Equip NBA | Universitat/Club |
| 17 | Boo Ellis | Estats Units | Minneapolis Lakers | Niagara |
| 18 | Bucky Bockhorn | Estats Units | Cincinnati Royals | Dayton |
| 19 | Roy DeWitz | Estats Units | Detroit Pistons | Kansas State |
| 20 | John Lee | Estats Units | New York Knicks | Yale |
| 21 | Frank Howard | Estats Units | Philadelphia Warriors | Ohio State |
| 22 | John Nacincik | Estats Units | Syracuse Nationals | Maryland |
| 23 | Wayne Embry | Estats Units | St. Louis Hawks | Miami (Ohio) |
| 24 | Jim Cunningham | Estats Units | Boston Celtics | Fordham |
# Comtat de Fuentes de Valdepero

Comtat de Fuentes de Valdepero és un títol nobiliari castellà, concedit l'any 1572 per Felip II a Juana de Acevedo y Fonseca, casada amb Pedro Enríquez de Acevedo y Álvarez de Toledo. La senyora Acevedo y Fonseca era la senyora de Cambados, a Galícia. Els diferents llinatges que dugueren aquest títol nobiliari van ser els Zúñiga, Méndez de Haro, Álvarez de Toledo, Silva i FitzJames Stuart.
El seu nom es refereix al municipi de Fuentes de Valdepero, a l'actual província de Palència.

## Referències

* «Comtat de Fuentes de Valdepero». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Castillo de Fuentes de Valdepero Arxivat 2021-04-10 a Wayback Machine. Castillos del Olvido (castellà)
# Francesc Valsecchi Almagro

Francesc Valsecchi Almagro (Barcelona, 21 de juliol de 1920) fou un jugador d'hoquei sobre patins català de la dècada de 1940 i entrenador.
Era fill de pare italià. El 1936 començà a patinar a la pista del Turó de Barcelona i el 1939 s'integrà en el seu equip d'hoquei sobre patins, amb el qual fou subcampió de Catalunya (1942). Aquest any fitxà pel RCD Espanyol on visqué els seus millors anys guanyant quatre Campionats de Catalunya i dos d'Espanya. Després fou jugador del FC Barcelona i del CC Creu Roja.
Un cop retirat fou entrenador del RCD Espanyol, amb el qual guanyà el Campionat de Catalunya (1953) i el d'Espanya (1954) i de la selecció espanyola júnior (1953-58), que guanyà els dos primers Europeus (1956, 1957).
El 1954 creà la secció d'hoquei sobre patins del Club Tennis Barcino.

## Palmarès
### RCD Espanyol

* Campionat de Catalunya:
** 1943, 1944, 1946, 1947
* Campionat d'Espanya:
** 1944, 1947

## Referències

* 1 2 3 4 5 6 «Francesc Valsecchi Almagro». Gran Enciclopèdia Catalana, 31-10-2014. [Consulta: 7 setembre 2016].
* 1 2 3 4 5 6 «http://www.ctbarcino.cat/sites/default/files/wysiwyg/historia-cap2.pdf». CT Barcino. [Consulta: 7 setembre 2016].
# Castell de Biure

«Castell de Biure» té aquests significats:
* Castell de Biure (Biure de Gaià)
* Castell de Biure (Queixàs)
* Castell de Biure d'Empordà
# Brumado

Brumado és una ciutat brasilera de l'estat de Bahia. És localitzat en la mesorregió del centre-sud bahià, ficant a 550 quilòmetres de la capital de l'estat, Salvador. Seva població ès estimat en 67.335 habitants, d'acord amb el cens 2020 del IBGE. El municipi mesura 2.207,612 km².
La àrea del municipi fou povoat en el segle xviii pels miners i bandeirants a la cerca de minerals en la regió, frustrats per la manca d'or, van anar a altres regions, més en compensació, al lloc hi havia brom, un metall de color vermell fosc, que quan va donar l'estació seca, el riu local es va enrogir, com el color del metall. Amb això, el lloc i el riu van rebre el nom de Brumado. El 1877 es va convertir en municipi, sent desmembrat de Caetité.
per tenir una quantitat variada de minerals, la ciutat és coneguda com la capital del mineral, on operen empreses de mineració i donen un bon impuls a l'economia de la ciutat, que també alberga la tercera mina de magnesita oberta més gran del món.

## Referències

* ↑ «Brumado (BA) | Cidades e Estados | IBGE». [Consulta: 10 gener 2021].
* ↑ Unknown. «HISTÓRIA DA MINHA TERRA: BRUMADO E SUA HISTÓRIA», sábado, 19 janeiro 2013. [Consulta: 10 gener 2021].
* ↑ «CETEM - Banco de dados de verbetes». Arxivat de l'original el 2021-01-12. [Consulta: 10 gener 2021].

## Enllaços externs

* Web de l'ajuntament Arxivat 2021-01-12 a Wayback Machine. (portuguès)
# Bettongia

Bettongia és un gènere de marsupials de la família dels potoròids, coneguts com a cangurs rata. Se'n coneixen cinc espècies:
* Cangur rata de Tasmània, Bettongia gaimardi
* Cangur rata de Lesueur, Bettongia lesueur
* Cangur rata de cua d'escombra, Bettongia penicillata
* Cangur rata nan de Nullarbor, Bettongia pusilla †
* Cangur rata septentrional, Bettongia tropica

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 57–58. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Draft de l'NBA del 1955

El Draft de l'NBA de 1955 va constar de 14 rondes.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Dick Ricketts | Estats Units | Milwaukee Hawks | Duquesne |
| 2 | Maurice Stokes | Estats Units | Rochester Royals | St. Francis |
| 3 | Tom Gola | Estats Units | Philadelphia Warriors | La Salle |
| 4 | Jim Loscutoff | Estats Units | Boston Celtics | Oregon |
| 5 | Ken Sears | Estats Units | New York Knicks | Santa Clara |
| 6 | Dick Garmaker | Estats Units | Minneapolis Lakers | Minnesota |
| 7 | Ed Conlin | Estats Units | Syracuse Nationals | Fordham |
| 8 | John Horan | Estats Units | Fort Wayne Pistons | Dayton |

## Segona ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 9 | Jack Stephens | Estats Units | Milwaukee Hawks | Notre Dame |
| 10 | Jack Twyman | Estats Units | Rochester Royals | Cincinnati |
| 11 | Walter Devlin | Estats Units | Philadelphia Warriors | George Washington |
| 12 | Dick Hemric | Estats Units | Boston Celtics | Wake Forest |
| 13 | Jerry Mullen | Estats Units | New York Knicks | San Francisco |
| 14 | Chuck Mencel | Estats Units | Minneapolis Lakers | Minnesota |
| 15 | Jesse Arnelle | Estats Units | Syracuse Nationals | Penn State |
| 16 | Don Schlundt | Estats Units | Fort Wayne Pistons | Indiana |
# Comtat de Frederiksborg

El Comtat de Frederiksborg (danès, Frederiksborg Amt) fou un comtat (danès, (amt) al nord de l'illa de Sjælland a l'est de Dinamarca. La divisió en comtats va deixar d'existir l'1 de gener del 2007, quan una reforma municipal va substituir els comtats per divisions més grans, les regions, l'antic comtat de Frederiksborg va ser integrat a la Regió de Hovedstaden.

## Antics municipis (1970-2006)

Era format pels antics municipis de:
| Allerød Birkerød Municipi de Farum|Farum Fredensborg-Humlebæk Frederikssund Frederiksværk Græsted-Gilleleje Helsinge Helsingør Hillerød | Hundested Hørsholm Jægerspris Karlebo Skibby Skævinge Slangerup Stenløse Ølstykke |
# Francesc Vergara

Francesc Vergara (València, 1681-1753) fou un escultor i arquitecte valencià, anomenat el Major o el Vell per distingir-lo del seu nebot Francesc Vergara Bartual.
Fou deixeble de Juli Capuz i completà la seua formació amb Alipandri i Konrad Rudolf, que llavors treballava en la portada barroca de la Seu de València, i amb el qual col·laborà, esculpint les estàtues dels papes valencians Calixt III i Alexandre VI. Altres treballs seus són les estàtues i adorns de la capella del sant Sepulcre a sant Bertomeu de València; el retaule major de sant Agustí, a la mateixa ciutat; Jesucrist difunt en el Convent de Sant Doménec; retrat en marbre de Lluís I d'Espanya a l'Albereda de València; la imatge de la Mare de Déu dels Desemparats sobre el pont de la Mar; estàtues de sant Bernat i les seus germanes Maria i Joana i retaule de l'església del convent de sant Francesc a Alzira; i retaule del convent de sant Francesc a Xàtiva. Com a arquitecte construí la façana de l'església de sant Martí a València.

## Referències

* ↑ «Francisco Vergara» (en castellà). Real Academia de la Historia. [Consulta: 27 novembre 2021].
* ↑ Historia del arte español. Los siglos del barroco. Madrid: Akal, 1997. ISBN 84-460-0735-5.
* ↑ «Vergara, Francisco (el mayor)» (en castellà). Diccionario Interactivo Ceán Bermúdez. [Consulta: 27 novembre 2021].
# Carlos Ysbert

Carlos Spitzer Ysbert, més conegut com a Carlos Ysbert o (Isbert) (Madrid, 4 de juliol de 1956) és un actor de teatre, cinema, televisió i doblatge espanyol.
Pertany a la saga d'actors iniciada pel seu avi José Isbert i continuada per la seva mare, María Isbert. És fill d'aquesta i de l'hongarès Antonio Spitzer. Té sis germans, entre els quals destaquen l'escriptor, guionista i dramaturg José S. Isbert i l'actor Tony Isbert.
Ha participat com a intèrpret en les pel·lícules El palo d'Eva Lesmes, ¿Cuánto cobra un espía? de Jesús Franco, El sudor de los ruiseñores de Juan Manuel Cotelo, així com a la sèrie Al salir de clase de Tele 5.
Es la veu habitual d'actors com John Goodman, Daniel Auteuil i Tom Sizemore. Altres papers en sèries on intervé com a actor de doblatge són Norm (George Wendt) a Cheers, Tony Soprano (James Gandolfini) a Los Soprano, John Abruzzi (Peter Stormare) a Prison Break, Leslie Artz a Perdidos, Vic Mackey (Michael Chiklis) a The Shield, Andy Bellefleur (Chris Bauer) a True Blood, Hank Schrader (Dean Norris) a Breaking Bad i William Murderface a Metalocalypse. També és director i adaptador de doblatge. Ha realitzat més de 2000 papers.
El 2000 va substituir Carlos Revilla com la veu de Homer Simpson a Espanya després de la defunció d'aquest. A l'Estudi Abaira de doblatge, a més del seu treball d'actor de veu, ha traduït, dirigit i adaptat la traducció de sèries i pel·lícules com la sèrie de televisió Castle, la segona temporada de Entre fantasmes. En el camp del videojoc, pot esmentar-se el seu treball en Kingdom Hearts II donant veu espanyola al personatge de Hades i Torbjörn en Overwatch.
També ha actuat en el primer lliurament de la saga Imperivm, Celtic Kings: Rage of War.

## Referències

* ↑ Carlos Ysbert: "La primera vez que me ofrecieron doblar a Homer dije que no", 20 Minutos, 10 de febrer de 2019
* ↑ Carlos Ysbert: "La falta de control en el mercado del doblaje va a acabar con la profesión", El Imparcial, 20 de juliol de 2013

## Enllaços externs

* Carlos Ysbert a doblajevideojuegos.es
* Fitxa de Carlos Ysbert a ElDoblaje.
* Notícies sobre Carlos Ysbert a Cadena SER
# Circuit RLC

Un circuit RLC és un circuit elèctric que consisteix en una resistència (R), una bobina (L) i un condensador (C), connectats en sèrie o en paral·lel. Un circuit RLC és un circuit de segon ordre perquè qualsevol voltatge o corrent elèctric pot ser descrit amb una equació diferencial de segon ordre. Hi ha diversos paràmetres fonamentals que descriuen el comportament dels circuits RLC: la freqüència de ressonància, la freqüència natural de ressonància i el factor d'esmorteïment. La freqüència natural de ressonància en radiants per segon és:
       $\omega _{o}={1 \over {\sqrt {LC}}}$
o en hertzs, és
       $f_{o}={\omega _{o} \over 2\pi }={1 \over 2\pi {\sqrt {LC}}}$

## Referències

* ↑ Kaiser, Kenneth L. Electromagnetic Compatibility Handbook. CRC Press, 2004, p. 7.71-7.72. ISBN 0-8493-2087-9.

## Enllaços externs

* RLC sèrie en corrent altern
* Simulació d'un RLC sèrie en règim transitori
* RLC paral·lel en corrent altern
# Brumadoïta

La brumadoïta és un mineral de la classe dels sulfats. Rep el nom de la localitat de Brumado, a Bahia (Brasil), la seva localitat tipus.

## Característiques

La brumadoïta és un sulfat de fórmula química Cu₃(Te$^{6+}$O₄)(OH)₄·5H₂O. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema monoclínic. La seva duresa a l'escala de Mohs és 1. Químicament es troba relacionada amb el frankhawthorneïta i la xocomecatlita, ambdós anhidres. També és força semblant a la jensenita i altres minerals tel·lurats(IV) com la cesbronita, la graemita, la millsita i la teineïta.

## Formació i jaciments

Va ser descoberta al pou Pedra Preta, que es troba a la localitat de Brumado, a l'estat de Bahia (Brasil). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Brumadoite» (en anglès). Mindat. [Consulta: 26 abril 2019].
# Bisbe frontvermell

El bisbe frontvermell (Euplectes diadematus) és un ocell de la família dels ploceids (Ploceidae).

## Hàbitat i distribució

Habita praderies i camps d’arròs del sud-oest de Somàlia, centre i est de Kenya i extrem nord-est de Tanzània.

## Referències

* ↑ «Bisbe frontvermell». Cercaterm. TERMCAT, Centre de Terminologia. Rev. 20/02/2022(català)
# ESCOM United FC

El ESCOM United FC és un club de futbol de la ciutat de Blantyre a Malawi.
El club va néixer el 1992 per la fusió de dos clubs de Lilongwe i Blantyre de la mateixa companyia Electricity Supply Commission.

## Palmarès

* Lliga malawiana de futbol:
       2007, 2010-11
* Copa malawiana de futbol:
       Finalista: 2007

## Referències

* ↑ Tag archives - Nyasatimes.com
* ↑ «Japhet Gombeza», 08-05-2012.
* ↑ «Malawi - List of Champions». RSSSF.
* ↑ «Malawi - List of Cup Winners». RSSSF.
# Fleischer (constructors de clavicèmbals)

Els Fleischer són una important família de constructors de clavicèmbals actius a Hamburg entre els segles XVII i XVIII.
L'avantpassat de la família, Hans Christoph (1638-1694?), fou lutier. Tingué dos fills que seguiren les seves passes: Johann Christoph (1676-1728?) i Carl Conrad (1680-1721?).
De Johann Christoph s'han conservat sis instruments (cinc clavicordis i un sol clavicèmbal, datat el 1710); aquest és el clavicèmbal més antic hamburguès conegut amb un teclat de sol1 a do5. L'instrument és relativament petit (223 × 83 cm) i d'aparença més aviat fina i elegant. La taula harmònica està decorada amb flors i té una roseta en forma de "pastís".
De Carl Conrad, n'han sobreviscut tres clavecins, dos d'ells datats als anys 1716 i 1720. Hi ha una certa influència de Ruckers, i al clavecí de 1716 es distingeix per una decoració de pintura rica. Després de la mort de Carl Conrad, la seva vídua es casà amb Christian Zell, un altre cèlebre constructor hamburguès.
Els clavecins Fleischer tenen una "espina" corba en forma de "S", a la moda de l'època a Hamburg.
Un detall particular propi dels clavecins de la família és la seva roseta, feta de múltiples escorces de pergamí retallat amb finura, acolorides o daurades, formant buits que Edward L. Kottick compara a un pastís de matrimoni invertit (« upside-down wedding cakes »).
* Rosetes característiques de la família Fleischer
* Roseta del clavicèmbal de 1710 fet per Johann Christoph Fleischer
* Roseta del clavicèmbal de 1720 fet per Carl Conrad Fleischer

## Referències

* ↑ Haase i Krickeberg, 1981, p. 35.
* ↑ Kottick, 2003, p. 309.

## Bibliografia

* (anglès) Donald H. Boalch, Makers of the harpsichord and clavichord 1440-1840, Oxford University Press, Oxford, 1974, 2a ed. (1a ed. 1956), 225 p. ISBN 0 19 816123 9
* Kottick, Edward L. Indiana University Press. A history of the harpsichord (en anglès), 2003. ISBN 0253341663.
* Haase, Gesine; Krickeberg, Dieter. Staatliches Institut für Musikforschung Preussischer Kulturbesitz. Tasteninstrumente des Museums: Kielklaviere - Clavichorde - Hammerklaviere (en alemany), 1981. ISBN 978-3922378037.
# Casa Isern

La Casa Isern és un edifici del municipi de Figueres (Alt Empordà) que forma part de l'Inventari del Patrimoni Arquitectònic de Catalunya.

## Descripció

Edifici situat al costat de l'estació d'autobusos, de planta baixa i dos pisos i coberta a dues vessants. Aquest és un edifici que destaca per la seva sobrietat, ja que la façana està totalment arrebossada, i les obertures, quadrades, són de reduïdes dimensions, fet que dona sensació d'un monumenalisme important. La porta d'accés a l'edifici n'és un exemple clar, ja que tot i que la porta és de dimensions normals, el marc de la porta que arrenca d'un encoixinat, s'allarga fins al primer pis, inserint en aquest marc una finestra amb balcó que es troba entre el primer i segon pis. Aquest edifici té pocs elements decoratius. Totes les finestres es troben emmarcades per una motllura, els dos balcons de les dues façanes estan suportats per una mènsula ben treballada, i l'últim element decoratiu és el fris de sota el voladís amb ornamentació vegetal.

## Referències

* ↑ «Casa Isern». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].